Diari Oficial de la Generalitat Valenciana


Sumari del DOGV 7725, del 22-02-2016 (2016/1174)

DECRET 14/2016, de 19 de febrer, del Consell, pel qual es determina la participació de la Generalitat en els òrgans de govern i administració de les confederacions hidrogràfiques del Xúquer, Segura i Ebre.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2016/02/19/14/dof/vci/html**

### Dades del document

Número de DOGV
:   7725

Data del DOGV
:   22-02-2016

Secció del DOGV
:   I. DISPOSICIONS GENERALS

Número del document
:   2016/1174


Data del document
:   19-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Decret

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

DECRET 14/2016, de 19 de febrer, del Consell, pel qual es determina la participació de la Generalitat en els òrgans de govern i administració de les confederacions hidrogràfiques del Xúquer, Segura i Ebre. [2016/1174]  
PREÀMBUL  
  
El Reial Decret Legislatiu 1/2001, de 20 de juliol, pel qual es va aprovar el Text Refós de la Llei d'Aigües, d'acord amb el principi constitucional de coordinació i mútua col·laboració entre les distintes administracions públiques competents en la gestió de l'aigua, preveu en l'article 25 la incorporació de les comunitats autònomes a les juntes de govern de les confederacions hidrogràfiques.  
Una vegada definits els àmbits territorials dels organismes de conca per mitjà del Reial Decret 650/1987, de 8 de maig, la Generalitat va fer efectiva, per acord del Consell de 7 de juliol de 1987, la previsió esmentada en la disposició addicional segona de la Llei d'Aigües de 1985, que permetia a les comunitats autònomes exercir l'opció configurada en l'article 25 vigent, dins del termini de tres mesos a partir de la publicació de la disposició legal en què s'establisca la delimitació territorial corresponent a cada confederació.  
Els reials decrets 924, 925 i 931/1989, de 21 de juliol, van constituir, respectivament, els organismes de conca confederacions hidrogràfiques del Xúquer, Segura i Ebre, seguint les prescripcions contingudes en el Reglament de l'Administració Pública de l'Aigua i de la Planificació Hidrològica, i estableixen la representació que correspon a cada comunitat autònoma en els òrgans de govern i administració dels organismes de conca en què s'integren.  
Posteriorment el Reial Decret 255/2013, de 12 d'abril, pel qual s'estableix la composició, estructura i funcionament del Consell de l'Aigua de la Demarcació Hidrogràfica del Xúquer, i pel qual es modifiquen diverses normes relatives a l'àmbit i constitució de la demarcació hidrogràfica esmentada i de la Confederació Hidrogràfica del Xúquer, desenvolupa la previsió inclosa en l'article 36 del Text Refós de la Llei d'Aigües, quant a la regulació de la composició, funcions i atribucions i règim de funcionament del Consell de l'Aigua de la Demarcació creat per l'article 35 del Text Refós esmentat, en substitució de l'anterior Consell de l'Aigua de la Conca creat per la Llei 29/1985, de 2 d'agost, d'Aigües, i assigna a la Comunitat Valenciana la designació d'onze vocals en representació d'aquesta.  
La participació de la Generalitat en els òrgans de govern i administració de les confederacions hidrogràfiques del Xúquer, Segura i Ebre va ser inicialment determinada pel Decret 48/1990, de 12 de març, del Consell. Posteriorment l'esmentat decret va anar adaptant-se a les diferents configuracions orgàniques de la Generalitat fins a l'actual Decret 108/2013, de 26 de juliol, vigent en l'actualitat.  
L'aprovació del Decret 7/2015, de 29 de juny, del president de la Generalitat, pel qual es determinen les conselleries en què s'organitza l'administració de la Generalitat, fa necessari adaptar la representació de la Generalitat als òrgans de govern i administració d'aquestes confederacions, de manera que reflectisca l'estructura actual de l'administració de la Generalitat.  
Per tot això, de conformitat amb l'article 43 de la Llei 5/1983, de 30 de desembre, de la Generalitat, del Consell, a proposta de la consellera d'Agricultura, Medi Ambient, Canvi Climàtic i Desenvolupament Rural i amb la deliberació prèvia del Consell, en la reunió del dia 19 de febrer de 2016,  
  
  
DECRETE  
  
Article únic. Determinació de la participació de la Generalitat  
La participació de la Generalitat en la Junta de Govern, Consell de l'Aigua de la Demarcació i Assemblea d'Usuaris de les confederacions hidrogràfiques del Xúquer, Segura i Ebre es configura de la manera següent:  
  
  
1. Confederació Hidrogràfica del Xúquer  
a) Junta de Govern  
1r. La persona titular de la conselleria amb competències en matèria de recursos hídrics, o persona en qui delegue.  
2n. La persona titular de la conselleria amb competències en matèria d'ordenació del territori, o persona en qui delegue.  
3r. Un representant de la conselleria amb competències en matèria d'agricultura, designat per la persona titular d'aquesta.  
4t. Un representant de la conselleria amb competències en matèria de recursos hídrics, designat per la persona titular d'aquesta.  
5é. Un representant de la conselleria amb competències en matèria d'ordenació del territori, designat per la persona titular d'aquesta.  
  
b) Consell de l'Aigua de la Demarcació  
1r. En representació de la Comunitat Valenciana:  
La persona titular de la secretaria autonòmica amb competències en matèria de recursos hídrics, o persona en qui delegue.  
La persona titular de la direcció general amb competències en matèria de recursos hídrics, o persona en qui delegue.  
Dos representants de la conselleria amb competències en matèria d'agricultura, designats per la persona titular d'aquesta.  
Dos representants de la conselleria amb competències en matèria de recursos hídrics, designats per la persona titular d'aquesta.  
Dos representants de la conselleria amb competències en matèria de medi ambient, designats per la persona titular d'aquesta.  
Un representant de la conselleria amb competències en matèria d'ordenació del territori, designat per la persona titular d'aquesta.  
Un representant de la conselleria amb competències en matèria d'hisenda, designat per la persona titular d'aquesta.  
Un representant de la conselleria amb competències en matèria d'indústria, designat per la persona titular d'aquesta.  
2n. En representació dels ports de titularitat autonòmica:  
Un representant de la conselleria amb competències en matèria de ports de la Comunitat Valenciana, designat per la persona titular d'aquesta.  
c) Assemblea d'Usuaris  
Un representant de la conselleria amb competències en matèria de recursos hídrics, designat per la persona titular d'aquesta.  
Un representant de la conselleria amb competències en matèria de medi ambient, designat per la persona titular d'aquesta.  
  
  
2. Confederació Hidrogràfica del Segura  
a) Junta de Govern  
La persona titular de la conselleria amb competències en matèria de recursos hídrics, o persona en qui delegue.  
La persona titular de la conselleria amb competències en matèria d'ordenació del territori, o persona en qui delegue.  
b) Consell de l'Aigua de la Demarcació  
La persona titular de la secretaria autonòmica amb competències en matèria de recursos hídrics, o persona en qui delegue.  
La persona titular de la direcció general amb competències en matèria de recursos hídrics, o persona qui delegue.  
Un representant de la conselleria amb competències en matèria de recursos hídrics, designat per la persona titular d'aquesta.  
Un representant de la conselleria amb competències en matèria d'ordenació del territori, designat per la persona titular d'aquesta.  
c) Assemblea d'Usuaris  
Un representant de la conselleria amb competències en matèria de recursos hídrics, designat per la persona titular d'aquesta.  
  
  
3. Confederació Hidrogràfica de l'Ebre  
a) Junta de Govern  
La persona titular de la conselleria amb competències en matèria de recursos hídrics, o persona en qui delegue.  
b) Consell de l'Aigua de la Demarcació  
La persona titular de la secretaria autonòmica amb competències en matèria de recursos hídrics, o persona en qui delegue.  
c) Assemblea d'Usuaris  
Un representant de la conselleria amb competències en matèria de recursos hídrics, designat per la persona titular d'aquesta.  
DISPOSICIONS ADDICIONALS  
  
Primera. Designació de representants per les conselleries  
Les conselleries indicades designaran, en el termini de quinze dies des de la publicació del present decret, els representants a què es refereix l'article únic.  
  
Segona. Incidència pressupostària  
El compliment i el desplegament d'aquest decret no podrà tindre cap incidència en la dotació dels capítols de despesa assignats a la conselleria competent en matèria de recursos hídrics i, en tot cas, haurà de ser atesa amb els mitjans personals i materials de l'esmentada conselleria.  
  
  
DISPOSICIÓ DEROGATÒRIA  
  
Única. Derogació normativa  
Queda derogat el Decret 108/2013, de 26 de juliol, del Consell, així com totes les disposicions que d'igual o inferior rang s'oposen al que disposa el present decret.  
  
  
DISPOSICIÓ FINAL  
  
Única. Entrada en vigor  
Aquest decret entrarà en vigor l'endemà de la publicació en el Diari Oficial de la Comunitat Valenciana.  
  
València, 19 de febrer de 2016  
  
El president de la Generalitat,  
XIMO PUIG I FERRER  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO


Còpia Permalink ELI